หนูอยู่กับแฟนได้หลายเดือนแล้วและแฟนอยากได้ลูกหนูก็เลยหยุดกินยาคุมกำเนิดพอหยุดยาก็มีอะไรกับแฟนตามปกติเพื่อจะให้มีลูกแต่ประจำเดือนมา 2 ครั้งต่อเดือน ครั้งแรกมาวันที่ 5-8 ครั้งที่ 2 มาวันที่ 25-28 และเดือนต่อมาก็มาวันที่ 4-7 พึ่งจะหายค่ะ โดยไม่มีท่าทีที่จะตั้งครรภ์เลยค่ะ กลัวว่าจะทำให้มีลูกยาก หรือจะเป็นโรคอะไรหรือป่าวค่ะ
สวัสดีค่ะ หลังการหยุดใช้ยาคุมกำเนิด อาจจะยังไม่มีการตกไข่ และไม่ทำให้เกิดการตั้งครรภ์ภายในประมาณ 1-6 เดือนหลังหยุดยาขึ้นกับบุคคลโดยการที่มีประจำเดือนมา 2 ครั้งต่อเดือนดังกล่าวมานั้น อาจจะเป็นเลือดออกผิดปกติทางช่องคลอดจากสาเหตุต่างๆเช่น การมีเนื้องอกที่ปากมดลูกหรือมดลูก ช่องคลอดหรือปากมดลูกมีการติดเชื้อ หรือเป็นผลข้างเคียงมาจากการหยุดยาคุม จะเกิดได้มากขึ้นกรณีหยุดยากลางแผงการมีบุตรยากคือภาวะที่ไม่สามารถมีบุตรได้หลังมีเพศสัมพันธ์ต่อเนื่องไม่ป้องกันเป็นเวลา 1 ปี โดยหากเพิ่งหยุดยาคุมมานั้น อาจจะยังไม่เข้าข่ายภาวะดังกล่าว แนะนำการดูแลสุขภาพทั่วไปให้ดี การมีเลือดออกผิดปกติทางช่องคลอด ถ้ายังเป็นต่อเนื่องควรไปพบแพทย์เพื่อหาสาเหตุที่แน่ชัดต่อไป